
PROME MINISTER 


Wever di res 


Durante e Ministerial Conference OCTA 2024 na Bruselas 


PROME MINISTER A TUMA E ENCARGO DI 
PRESIDENTE DI OCTA 


“Mi lo percura pa comunicacion cu Union Europeo ta mas habri y pa tur e 
13 paisnan miembro di OCTA ta mas fuerte y resiliente” 


Diaranson mainta, durante e conferencia ministerial di OCTA, 
na Bruselas, Prome Minister Evelyn Wever-Croes a tuma 
over e presidencia di OCTA di Minister di Relacion Exterior di 
Groenland Vivian Motzfeldt. 


OCTA ta un asociacion di 13 pais y teritorio na ultramar di Union 
Europeo: Aruba, Bonaire, Corsou, Saba, Sint Eustatius, Sint 
Maarten, French Polynesia, New Caledonia, Sint Barths, Saint 
Pierre et Miquelon, TAAF en Wallis and Futuna, y Groenland. 


Prome Minister a indica cu e decision aki sigur ta un reto nobo, 
cu hunto cu Minister Plenipotenciario y representante di Aruba 
na Union Europeo, señor Ady Thijsen, lo sa di ehecuta den 
bienestar di Aruba y tur miembro di OCTA. Como presidente di 
OCTA, Prome Minister lo traha na facilita e proceso pa Aruba 
y tur e otro paisnan cu ta miembro, por yega na fondo for di 
Union Europeo. 


Den pasado, Aruba yaa haya sosten financiero di Union Europeo 
pa ehecucion di varios proyecto. Algun di e proyectonan aki 
ta, expansion di aeropuerto na 1996, camindanan nobo y 
un "visitor center" na Parke Nacional Arikok, Bloedbank, y e 


A 


facultad nobo na Universidad di Aruba SISSTEM. 


Pa loke ta e proyectonan di digitalisacion, tambe Aruba lo ricibi 
sosten financiero di Union Europeo, cu lo wordo firma diahuebs 
29 di februari door di Minister di Economia Geoffrey Wever, 
cu ta e minister autorisa pa firma acuerdonan financierio. 
Pa e proyectonan aki, Aruba lo ricibi 14 miyon, cu lo haci e 
procesonan y servicionan di gobierno mas eficiente. Unabes 
cu e proyectonan di digitalisacion keda cla, comunidad di 
Aruba lo por haya tur informacion, y haci transaccionnan via e 
comonidad di nan cas of trabou. 


"E meta di Gabinete Wever-Croes ta pa sigui traha den 
bienestar di pueblo y pa logra pa e bienestar aki yega den cada 
hogar. Mi ta comprometi pa haci tur loke ta na mi alcanse pa 
Aruba como isla chikito, ta para mas fuerte y resiliente. Mi tin 
tur confiansa cu como presidente di OCTA, mi lo logra cosnan 
grandi na bienestar y progreso di pais Aruba", Prome Minister 
a expresa. MN 

Prome Minister Evelyn Wever-Croes: 

"E tabata un mainta cu hopi debate pero sumamente positivo" 

Diaranson mainta, Prome Minister Evelyn Wever-Croes hunto 
cu Minister Geoffrey Wever, y Minister Plenipotenciario Ady 
Thijsen tabata presente na e conferencia ministerial, Ministerial 
Conference OCTA 2024 na Bruselas. Prome Minister a expresa 
cu e mainta aki tabata uno cu hopi debate pero sumamente 
positivo na unda a firma declaracionnan den cual ta aproba e 
maneho financiero hiba den 2023, e presupuesto pa 2024, y e 
strategia pa busca mas fondo pa e 13 paisnan cu ta miembro 
di OCTA. 


Tambe a eligi Minister Plenipoteciario señor Ady Thijsen como 
presidente nobo pa e comision ehecutivo di OCTA, di cual 
Corsou, Groenland y French Polynesia tambe ta parti. 


Importante pa menciona ta e hecho cu e mainta aki tambe, 
Prome Minister Evelyn Wever-Croes a acepta pa tuma e cargo 
importante como Presidente di OCTA. Esaki no solamente ta 
un funcion sumamente importante, sino tambe beneficioso pa 
pais Aruba. Cu e encargo nobo aki, Prome Minister lo tin e 
posibilidad di ehecuta su vision y traha mas duro pa haci e 
proceso pa adkiri fondo di Union Europeo pa pais Aruba y e 
otro paisnan, mas facil. Cu mas fondo Aruba sigur por ehecuta 


mas proyecto na bienestar di comunidad. 


"Mi ta sumamente satisfecho cu e resultado di e mainta aki, 
y kier anuncia cu pa 2025, e conferencia ministerial aki lo 
tuma luga na Aruba. Pa cu esaki lo invita tur e 13 paisnan, 
pa bin Aruba pa asisti na e conferencia aki. Pa e siguiente 
aña nos dilanti, como presidente di OCTA mi lo percura pa 
comunicacion cu Union Europeo ta mas habri y pa nan realisa 
cu e 13 paisnan aki, pa nan ta mas fuerte y resiliente despues 
di pandemia, lo mester di mas fondo di EU. Mi tin tur confiansa 
cu mi lo logra esaki", Prome Minister a expresa. MN 

Prome Minister Evelyn Wever-Croes: 


ENTREGA DI PROME 
BIJBEL NA PAPIAMENTO, 
DEN ORTOGRAFÍA 
OFICIAL DI ARUBA 


Bijbel ta un fuente di inspiracion y awor 
nos tin'e den nos dushi idioma 


Siman pasa e prome bijbel na nos idioma Papiamento, den 
ortografía oficial di Aruba, a wordo presenta na Prome Minister 
Evelyn Wever-Croes. Na momento di ricibi e bijbel e mandatario 
a expresa di ta sinti un orguyo grandi cu awor tin e bijbel den 
nos dushi idioma di Papiamento expresando cu “awor Dios ta 
papia na Papiamento tambe”. 


Tin un bijbel caba na Papiamentu di Corsou pero esaki ta e 
prome bijbel cu ortografía oficial na Papiamento di Aruba. E 
logro aki ta danki na hopi aña di trabou di Sociedad di Bijbel, 
traductornan y varios otro persona di Aruba, Corsou, Hulanda 
y Argentina. 


Prome Minister a menciona cu semper tin un separacion di 
estado y iglesia pero cada gobernante ta un hende y cada 
gobernante tin cu tuma decisionnan y den cada hende tin 
Dios. No por tuma decisionnan sin Dios y p'esey e bijbel ta 
asina importante. “Den bijbel bo ta haya solucion pa problema, 
bo ta haya guia y inspiracion y esaki mi por bisa di propio 
experiencia. Un momento grandi y como Prome Minister di 
Aruba mi ta sumamente agradecido na tur esnan cu a haci 
esaki posibel cu awor Aruba tin su bijbel na Papiamento 
tambe”, Prome Minister a expresa. MN 

PARLAMENTO DI ARUBA A APROBA PROYECTO 
MONUMENTO DI DOS GUERA MUNDIAL NA 
SEROE COLORADO 


Mas bon noticia pa San Nicolas y Aruba 


Diahuebs 27 di februari, Parlamento a trata e 
Presupuesto di Tourism Product Enhancement Fund, 
TPEF 2024. Den e presupuesto aki tin 350 mil florin 
pa e proyecto di World War Il Memorial. Ta trata di 
un monumento y entorno di Segunda Guera Mundial 
cu lo ancra e patrimonionan di Aruba y lo bira un 
atraccion hopi interesante pa crea un experiencia 
distinto tanto pa nos hendenan local y bishitantenan. 
E monumento lo ta situa na Seroe Colorado na San 
Nicolas. 


World War Il Memorial ta un tremendo proyecto cu ta 
wordo ehecuta pa e Comision di Aruba Amenities cu 
Prome Minister Evelyn Wever-Croes a institui. Esakita 
un comision cu ta traha riba con por upgrade/mehora 
e patrimonionan di Aruba y crea un experiencia pa 
nos hendenan local y bishitantenan. Como parti di 
con pa crea e ‘orange economy”/ economia creativo 
rond di e patrimonionan. E proyecto ta wordo haci 
den colaboracion di DOW, ATA y señor Dufi Kock. 


Cu e monumento World War Il Memorial lo enfoca 
riba e papel crucial cu Aruba a hunga den Segundo 
Guera Mundial pa suministra combustibel na avionnan 
Mericano cu tawata sostene e forsanan aliado contra 
e alemannan. Aruba a wordo bombardea pa e 
alemannan y nos pueblo a pasa momentonan di hopi 
tension, y hopi hende a perde nan bida. 

Prome Minister a duna di conoce cu ya a dialoga cu 
tour operators y nan ta hopi interesa pa participa. 
Fase 2 di e proyecto ta pa brinda un recorido na e 
bishitantenan y despues di basha parti di e muraya di 
refineria abou, e bishitante por mira e loke a resta di e 
refineria cu a produci e fuel contribuyendo na victoria 
di forsanan aliado y fin di Segundo Guera Mundial. 


Esaki, Prome Minister a remarca, lo significa tambe 
un fluho di bishitante grandi y constante den centro 
di San Nicolas. Esaki ta e vision di Gabinete Wever- 
Croes, cu despues di hopi tempo ta delibera riba con 
por crea un fluho grandi di hende den centro di San 
Nicolas, porfin por bisa cu a logra esaki. 


Diamars atardi, Parlamento diAruba a aproba proyecto 
monumento di dos guera mundial na Seroe Colorado. 
Esaki ta mas bon noticia pa San Nicolas y Aruba. Mi 
ta gradici Comision di Aruba Amenities, DOW y ATA 


Sero Colorado Memorial 


Juni 2023 


SERO COLORADO 
MEMORIAL 


cu a enfoca riba esaki durante reunionnan den parlamento y 
pa nan esfuerso. Mi ta gradici Minister Dangui Oduber pa aloca mi ta gradici tambe San Nicolas Business Association cu ta 
fondonan den TPEF (Tourism Product Enhancement Fund) pa colabora cu Gobierno riba e proyecto aki. Cu e esfuersonan 
e proyecto aki. Y mi ta gradici Parlamentario Hendrik Tevreden comun aki, un bunita proyecto lo keda realisa pa San Nicolas. 

MINISTER 


Ursel Arcade 


COLEGIO CONRADO CORONEL LO RICIBI UN 

E iniciativa di agroforesteria den scolnan primario ta sigui 
florece. Como parti di e proyecto di agroforesteria di Minister 
di Sector Primario, Sr. Ursell Arends, varios scolnan primario 
ta plantando nan propio hardin di alimentacion. 


E proyecto aki ta parti di un esfuerso pa promove practicanan 
agricola duradero y enfatisa e importancia di siguridad di 
alimentacion bou di e siguiente generacion. 


Diasabra awor 2 di maart 2024, di 7'or di mainta pa 1'or di 
merdia, un grupo dedica di boluntario, maestro, y alumno lo 
traha pa planta un hardin di alimentacion na Colegio Conrado 
Coronel situa na Morgenster 56 D/E. E hardin na Colegio 
Conrado Coronel lo ta e tercer implementacion exitoso den e 
serie di esfuersonan aki. 


Colaboracion comunitario lo garantisa cu diasabra awor ta 
bira un evento impactante, ilustrando e forsa di enseñansa 
cooperativo. Ademas, e hardin di alimentacion no ta solamente 
herment educativo, si no tambe ta inspira hobennan pa 
desaroya un pasion pa plantamento. Den futuro, e hobennan 


aki por yuda nos desminui nos dependencia riba productonan 
importa. 


“E plantamento na e scolnana basico lo sirbi como un modelo 
pa loke nos por logra ora nos tur hunto pone nos mannan 
den tera. Nos ta premira cu diasabra awor lo ta un dia yen 
di inspiracion, aprendis, y accion comunitario,” segun Minister 
Ursell Arends. “Ta un honor pa nos por realisa e proyecto aki, 
y mi ta spera di por mira miembronan di comunidad bini hunto 
na Colegio Conrado Coronel y demas scolnan cu falta." 


E proyecto di agroforesteria na scolnan basico ta wordo realisa 
den cooperacion estrecho cu Santa Rosa y Living Soil Aruba, y 
sigur e apoyo di boluntarionan. 


Minister Arends ta extende su aprecio na tur esnan cu a 
duna nan aporte na e proyecto aki den un of otro manera, 
y ta encurasha e comunidad en general pa duna su apoyo 
y participa activamente den e esfuerso continuo pa hisa e 
siguridad di alimentacion na Aruba. 

17 MIEMBRO DI PARLAMENTO A APROBA 
PRESUPUESTO TPEF 2024 

Diamars mainta a tuma lugar e reunion di presupuesto di 


Tourism Product Enhancement Fund 
parlamento. 


(TPEF) 2024 den 


Minister di Turismo sr. Dangui Oduber a presenta e presupuesto 
y unda lo aloca e fondonan pa proyectonan di 2024. E portfolio 
den cual TPEF ta inverti den proyectonan di 2024 ta consisti 
di 6 categoria. Esakinan ta: Atraccion, Seguridad, Medio 
Ambiente, Herencia, Conscientisacion y Inversion. 


Parlamento a aproba e presupuesto di 2024 cu ta 3.8 miyon 
florin cu pais Aruba ta ricibi for di e “Room Tax”, esaki lo wordo 
reparti den e 6 categorianan menciona. TPEF ta un fondo cu 
a wordo traha cu e proposito pa inverti den proyectonan cu ta 
contribui na e mehoracion di e producto turistico di Aruba. 


Minister Oduber a menciona cu den aña 2024 un di e proyecto 
nan pa cu medio ambiente, ta e financiamento di e estudio cu 
mester wordo haci pa e proyecto di Bubali Wetlands, esaki ta 
un proyecto cu ta en conhunto cu Ministerio di Medio Ambiente 
y Fundacion Parke Nacional Arikok (FPNA). 


Ela 


gar 


Un otro proyecto cu Minister Oduber lo honra tambe ta e 
proyecto di World War Il Memorial. Ta trata di un monumento 
cu lo enfoca riba e papel crucial cu Aruba a hunga den WWII 
pa supply fuel na avionnan mericano cu tabata sostene e 
forsanan aliado contra e Alemannan. Tambe lo recorda con 
Aruba a wordo bombardea pa e Alemannan. E proyecto ta pa 
brinda un “walking tour” na e bishitantenan y esaki lo significa 
un fluho di bishitante grandi y constante den centro di San 
Nicolas. 


Minister ta gradici e miembronan di Parlamento cu a aproba e 
ley di presupuesto TPEF 2024. Den parlamento, 17 miembro a 
sostene e ley aki. Un danki na Fraccion MEP den Parlamento, 
fraccion Raiz, fraccionan di oposicion AVP, MAS y miembro 
independiente Gerlien Croes pa sostene e presupuesto. E 
sosten aki ta muestra cu apesar di diferencianan di opinion 
y ideologia politico toch fraccionan por haya otro pa trata 
biniestar general. 

Minister Dangui Oduber tin e pleno confiansa cu e fondo di TPEF 
lo sirbi pa engrandece nos producto Aruba y ta sumamente 
satisfecho cu e logro importante aki. MEN 

Minister Dangui Oduber: 

Diaranson mainta Minister di Turismo Sr. Dangui Oduber ricibi 
un recorido na Aeropuerto Reina Beatrix pa wak e proyecto di 
Gateway 2030, Fase 1A. Durante e conferencia di prensa un di 
e lidernan di e proyecto a presenta e planificacion di cada fase 
cu su disefio, Minister Dangui Oduber a keda hopi impresiona 
con e proyecto aki ta canando den e tempo stipula. 


Gateway 2030 ta un proyecto grandi di 143 miyon dollar 
mericano cu lo genera entre 200 y 300 cupo di trabou sea 
directo of indirecto cu AAA. Una bez cu e fase aki keda cla, 
biaheronan pa estados unidos lo bai check-in un biaha so y no 
lo mester piki maleta bek prome cu subi avion.Ta un proyecto 
importante pa e ampliacion y renobacion di nos aeropuerto. 


Minister Oduber a enfatisa cu e proyecto aki ta wordo ehecuta pa 
contratistanan local y mayoria di e materialnan di construccion 
ta wordo cumpra na Aruba mes. Nos mester ta orguyoso 
tambe di por bisa cu Aruba ta bai ta e prome aeropuerto asina 
moderno den e region di Caribe y Latino America. E flow di 
ora e biahero check-in na bali te ora cu e subi avion lo ta mas 
eficiente, mas lihe pa e turista y e local cu ta biahando pa 
merca, mehorando asina e experiencia di e biahero. 


Aki e mandatario por recorda cu lo drenta den Fase1B y 
despues pa drenta Fase 2 & 3 di e proyecto di Gateway 2030. 
E CEO di AAA Joost Meijs a compafia Minister Oduber durante 
e bishita aki conhuntamente cu demas lidernan di e proyecto. 
Minister Oduber sa cu esaki no ta un proyecto facil, e tin hopi 
complehidad cune mirando cu e ta na un 


aeropuerto cu mester keda operacional na 
tur momento pero tin tur e confiansa den 
ful e POM team, AAA y ademas lidernan 
di e proyecto cu ta trahando duro pa 
por entrega Aruba un bunita aeropuerto 
moderno y inovativo cu nos turistanan y 
locanan por disfruta di dje. mm 


AL REINA BEATRIX 

MINISTER 


Ayera, 28 difebruari, Gobierno diAruba, oficialmente a inicia 
e proceso pa transforma e ex-edificio di Ministerio Publico 
(OM) den Oranjestad den un compleho di apartamento pa | 
studiante, como parti di diferente iniciativanan di Gobierno 
di Aruba pa revitalisa e centro di Oranjestad. 


Parti di e vision di Minister Geoffrey Wever ta pa mas hende 
cuminsa biba den centro di Oranjestad y pa edificionan 
bandona wordo renoba, especialmente cu destino pa 
studiante. 


Hunto cu Minister-President, Sra. Evelyn Wever-Croes, 
encarga tambe cu DIP, cu ta maneha e propiedadnan di 
Pais Aruba, a drenta den combersacionnan cu FCCA, 
cu a mustra interes pa adkeri e propiedad aki y comberti 
esaki den un "studentenflat" - compleho di apartamento 
pa studiante. 


Pa cumpli cu reglanan estipula pa jurisprudencia cu ta conta 
pa Gobierno di Aruba, mester duna otro interesadonan 
tambe un oportunidad pa obhecion contra e decision aki 
prome cu por drenta den un acuerdo definitivo cu FCCA 
y pa e motibo ey un publicacion di e intencion di Minister- 
Presidente y Minister di Economia a tuma lugar 27 di 
februari ultimo. 


E iniciativa aki ta forma parti di un esfuerso mas amplio pa 
revitalisa e centro di Oranjestad. Gobierno di Aruba ta 
compremeti pa revitalisa e curason di e capital, y transforma 
espacionan bandona den oportunidadnan pa desaroyo 
economico. Si studiantenan biba den centro di Oranjestad, nan 
lo por cana bai Universidad di Aruba y lo trece ful un dinamica 
nobo pa centro di Oranjestad. 

E colaboracion entre gobierno y sector priva ta destaca como un 
ehempel di con planificacion urbano y desaroyo sostenibel por 
traha huntu pa beneficio di e comunidad, y ta fundamental pa e 
exito di e proyecto aki, combinando recursonan y experiencia 
pa alcansa un meta comun. 

Recientemente, Minister di Enseñansa y Deporte Endy Croes 
a reuni cu directora di Departamento di Enseñansa Aruba 
Sra. Anne-Marie Proveyer y directora suplente Sra. Sheila 
Maduro, unda a trata difrente punto importante relaciona cu 
enseñansa di Aruba. Un di e topiconan cu a dialoga di dje ta 
Plataforma di Enseñansa y Labor (PEL). Minister Endy Croes 
a haya informacion di e avancenan di e proyecto aki cu tambe 
ta forma parti di un di e recomendacionnan di e Doorlichting 
van het Arubaanse Onderwijsbestel. 


Otro tema cu a trata durante e reunion ta e introduccion di 
metodo di lesa pa Speciaal Onderwijs cu e Scol Dununman 
mes a desaroya. Departamento di Enseñansa tin cu aproba 
esaki y asina percura pa e scol haya e fondonan necesario 
pa inverti den e metodonan di lesa. Fuera di esaki, a 
dialoga brevemente tocante Samengezond opleiding di 
doktersassistent y apothekersassistent. Finalmente, a elabora 
den liñanan grandi riba tur recomendacion di Doorlichting van 
het Arubaanse Onderwijsbestel cu ta hayando atencion. | 

Jessy Beukenboom di IBiSA: 


EXPECTATIVANAN TA HALTO PA WEGANAN 
INTERINSULAR 2024 


Misa 


Dialuna atardi durante conferencia di prensa, Sr. Jessy 
Beukenboom di IBiSA a expresa cu un bes mas nan tin 
e honor pa organisa Weganan Interinsular. Na aña 2023 
Weganan Interinsular a reinicia cu seis (6) disciplina. E aña 
aki e competencia a aumenta di 6 pa 9 disciplina. E aña aki 
Aruba tin e oportunidad pa habri Weganan Interinsular 2024. E 
delegacionnan ta yegando Aruba dia 29 di februari pa aclimatisa 
y prepara pa e competencia. E apertura ta tuma luga diabierna 
awo dia 1 di maart na Compleho Deportivo Frans Figaroa na 
Noord. Despues di e apertura lo tin reunionnan tecnico y lo 
start di biaha cu e competencianan. 


Lo evalua pa den futuro, cual disciplina nobo por forma parti di 
e competencia. Sr. Beukenboom a indica cu lamentablemente 
no por sigui amplia mas, pa motibo di presupuesto, capacidad 
aereo y capacidad di lohamento. E aña aki mester a parti e 
delegacionnan den dos (2) diferente hotel, cual no ta normal 
paso semper nan a keda hunto den un luga. Tambe, Sr. 
Beukenboom a indica cu ekipo di IBiSA a prepara un programa 
completo desde yegada die delegacionnante ora cu nan regresa 
bek nan pais. Aruba, Boneiro y Curacao ta participando den e 
deporte di trefbal di mucha muhe, dam y ahedres. Ademas di 
esaki, Sr. Beukenboom a mustra e t-shirt cu tur hoben lo ricibi 
y e medayanan cu lo otorga na e ganadonan. 


Li E d 

Pa finalisa, Sr. Beukenboom ta invita Pueblo di Aruba pa acudi 
na e weganan pa apoya nos muchanan y pa tene cuenta cu 
e reglanan. Pa cierto deporte manera dam y ahedres, no ta 
permiti publico. E mayornan por atende, pero mester keda un 
distancia paso den e deportenan ey no mag di tin sonido y/of 
hende no mag di papia. E hobennan mester tin trankilidad y pa 
por practica nan deporte manera mester ta. Na e ceremonia di 
apertura y na e wega di trefbal si ta permiti publico. MN 

MINISTE 


ANIVERSARIO DI INDEPENDENCIA 
"A traves di integracion nos a logra uni e dos paisnan aki cu lasonan 


fuerte y pa semper" 


Diamars mainta, Minister di Integracion Glenbert Croes tabata 
presente na Plaza Juan Pablo Duarte, hunto cu e digno pueblo 
di Republica Dominicana, residencia na Aruba, pa celebra nan 
di 180 aniversario di independencia. 


Durante e ceremonia, Minister Croes tabatin e honor di duna 
un discurso, na unda el a enfoca riba e importancia di e lucha 
pa libertad di un pais, y cu e lucha pa libertad cu Juan Pablo 
Duarte a hiba pa Republica Dominicana, y a logra riba 27 
di februari 1844, tabata un inspiracion pa Aruba, durante su 
propio lucha pa nos libertad. 


Durante su discurso e mandatario e expresa: “La Libertad 
se respeta. La libertad se honra y la libertad se defiende.” Y 
Minister Croes a recorda señor Jose Francisco Peña Gomez 
cu tabata un politico di Republica Dominicana, cu semper a 
sostene y cana man den man cu nos libertador Betico Croes 
durante su lucha pa libertad di Aruba. E mandatario a continua 
bisando cu Republica Domincana ta un isla grandi y Aruba un 
isla chikito pero cu e tamafio di nos teritorio no ta determina 
nos derecho como pueblo. E derecho di un pueblo ta su deseo 
pa ta liber, ta determina esaki. 


Na e pueblo Dominicano cu ta residencia na Aruba, Minister 
Croes a dirigi palabranan di gratitud pa nan gran aporte den 
e desaroyo y progreso di e pais. Tambe el a expresa cu cada 
un di nan mester ta orguyoso di ta parti di un pais manera 
Republica Dominicana, aunke cu awor como residente di pais 
Aruba, nan ta celebra nos dianan nacional cu nos manera un 
gran Arubiano. 


"Den nomber di Gobierno di Aruba, mi ta felicita e pueblo di 
Republica Dominicana cu nan di 180 aniversario. A traves di 
integracion nos a logra uni e dos paisnan aki cu lasonan fuerte 
y pa semper. Aruba ta orguyoso di e hermandad entre nos 
Pueblonan: Aruba y Republica Dominicana Paisnan Ruman 
pa Semper. Masha pabien na cada un di boso" Minister Croes 
a expresa. I 

APERTURA 


Bo(so) presencia ta altamente aprecia. 


Ministerio di Enseñansa y Deporte 

Instituto Biba Saludabel y Activo Instituto Di Deporte Boneriano 

PROME MINISTER, EVELYN WEVER-CROES 


PROME MINISTER A REUNI CU 
DEPARTAMENTONAN ENCARGA CU VIVIENDA 
SOCIAL Y GENERALLO BIN CU UN PLAN PA 
ELIMINA ESCASEZ DI VIVIENDA SOCIAL Y GRUPO DI STUDIANTE DI COLEGIO EPI A 
GENERAL NA ARUBA ENTREVISTA VARIOS MINISTER DEN CUADRO 
DI E VAK BURGERSCHAP 


Diamars mainta 20 di Februari, Prome Minister Evelyn 
Wever-Croes y otro ministernan, a ricibi bishita di un grupo di 
25 hoben, cu den cuadro di e vak Burgerschap, mester a 
entrevista politiconan. Un mainta interesante na unda e 
hobennan aki a haci tur nan preguntanan y a expresa nan 
preocupacionnan. Prome minister a indica cu Gobierno ta 
compremeti y ta trahando riba e areanan di preocupacionnan 
aki. 


Prome Minister Evelyn Wever-Croes, 
a reuni cu e departamentonan di DOW, DIP y Kadaster, hunto 
cu FCCA, pa traha riba un plan pa elimina e escacez di vivienda 
social na Aruba. E scarcedad di vivienda ta hopi mas grandi di 
loke FCCA por provee, y p'esey e reunion aki tabata uno 
importante pa asina delibera riba ki otro alternativa por tin, pa 
crea mas vivienda social, y yena e necesidad pa esaki na 


orguyoso di nos futur 

PROME MINISTER, EVELYN WEVER-CROES 


PROCURADOR GENERAL NOBO PA 
ARUBA SRA. AMALIN FLANEGIN A 
WORDO PRESENTA OFICIALMENTE 


Diahuebs ultimo, Aruba a cera conoci oficialmente cu e 
Procurador General nobo di Aruba sra. Amalin Flanegin y tambe 
dos hues nobo. Procurador General sra. Amalin Flanegin a 
wordo presenta durante un ceremonia solem y oficial presidi pa 
Presidente di Corte di Husticia sr. Mauritsz de Kort. 

Durante e sesion aki nos Procurador General a haya e 
oportunidad pa comparti su vision y preocupacionnan y manera 
ta conoci di sra. Flanegin, esaki a wordo treci padilanti na un 
forma determina pero tambe comprometi. 

GOBIERNO DI ARUBA TA PARA 
BANDA DI STICHTING HUNTO PA 
PROVEE SOSTEN NA ESNAN CU TIN 
MESTER DI DJE 


Diabierna ultimo, 16 di februari, Stichting HUNTO a inaugura su 
edificio nobo den caya Appeldam na Dakota. Stichting HUNTO 
tin varios edificio den barionan di Aruba pa lucha contra e 
problema di salud mental y adiccion na Aruba. E inauguracion di 
e facilidad nobo na Dakota, tawata un momento tambe pa 
visualisa speransa, cura y transformacion di ciudadanonan cu 
ta enfrentando momentonan dificil cu e condicionnan aki ta 
trece cu ne. Prome Minister a indica cu Stichting HUNTO ta 
trece speransa nobo pa nos ciudadanonan cu ta sufri di 
condicionnan mental, nan famianan y tambe pa mayornan y 
famianan di hobennan cu a cay den adiccion. 

PROME MINISTER A REUNI CU 
EERSTE KAMER Y COMISION DI 
RELACION DI REINO 


Diamars ultimo, 20 di februari, Prome Minister Evelyn 
Wever-Croes a pasa saluda y combersa cu e personal di DWJZ 
y a elogia nan riba e bon trabou cu nan ta haciendo. Tambe 
durante e atardi aki Prome Minister a tuma e oportunidad pa 
haci entrega di 20 laptop pa asina e personal tin mas y miho 
material pa sigui eherce e bon trabou. Minister President a 
indica cu na e departamento aki tin hopi trabou, cu retonan 
grandi pero ta di destaca cu e personal ta traha contento y esey 
ta importante. 


STABILIDAD 

PROME MINISTER, EVELYN WEVER-CROES 


OECD A KITA ARUBA FOR DI LISTA 
SHINISHI 


E ‘Organization for Economic Co-operation and Development’ 
(OECD) cu ta evalua e sistema legal y financiero di tur pais, na 
prome instante a menasa Aruba di wordo poni riba e Lista Preto. 
Sinembargo nan a pone Aruba riba Lista Shinishi pasobra 
segun nan, Aruba no tawata cumpli cu e rekisito di “exchange of 
information’ Diamars 20 di februari a ricibi e bon noticia cu EU 
a dicidi cu Aruba ta cumpli y a kita Aruba di e Lista Shinishi. 
Actualmente, Aruba ta oficialmente riba e lista blanco. 


Brussel haalt Aruba van ’grijze 
lüsť belastingparadizen, 


huiswerk Curacao 
O 
dh 000 


Door ALEXANDER BAKKER 
Aangepast: Gisteren, 15:36 Gisteren, 13:35 in FINANCIEEL 


BRUSSEL - Aruba is dinsdag door de Europese Unie van de ’grijze lijst’ met 
belastingparadijzen gehaald. Curacao staat er nog wel op. 

VISION DI GABINETE 
WEVER-CROES TA PA REBIBA Y 
REVITALISA CENTRO DI 
ORANJESTAD 


Diamars atardi, Prome Minister Evelyn Wever-Croes tabata 
presente na e desvelo y nombracion oficial di e plaza nobo, 
Plaza Comercio, den curason di Oranjestad. E proyecto aki ta 
un simbolo poderoso di revitalisacion y progreso y un 
testimonio di Gobierno su dedicacion na mehoracion continuo y 
sostenibilidad. Prome Minister a expresa cu e esfuersonan pa 
revitalisa e capital di Aruba ta refleha e compromiso profundo, 
celebrando e herencia cultural y alaves dirigi nos cara na un 
futuro mas prospero y sostenibel. E plaza nobo ta representa 
no solamente un espacio pa recreacion y encuentro pa nos 
comunidad y bishitantenan, pero tambe un paso padilanti den e 
vision pa un Oranjestad mas vibrante. 

AÑA DI STABILIDAD Y PROSPERIDAD 


Gabinete Wever-Croes 


Ora nos cana den cayanan di San Nicolas cu ta dorna cu 
artenan mahestraal aki, nos ta realisa cu bunitesa por 
wordo haya den luganan menos spera. Arte di muraya ta 
e language visual cu ta conecta culturanan, na unda cu 
por aprecia historia, color, fantasia y dedicacion. 


